Diari Oficial de la Generalitat Valenciana


Sumari del DOGV 4376, del 12-11-2002 (2002/11235)

Informació pública de les bases per a la provisió de quatre places d'agents de la policia local, categoria d'agent, una d'elles pel procediment de consolidació d'ocupació temporal, dues per oposició lliure i una mitjançant concurs de mèrits per torn de mobilitat, vacants en la plantilla de l'Ajuntament de Catarroja.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4376

Data del DOGV
:   12-11-2002

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2002/11702


Data del document
:   18-10-2002

Organisme emissor
:   Ajuntament de Catarroja

Tipus de document
:   Convocatòria

Descriptors 

:   * Catarroja
    * policia
    * concurs administratiu
    * administració local

Informació pública de les bases per a la provisió de quatre places d'agents de la policia local, categoria d'agent, una d'elles pel procediment de consolidació d'ocupació temporal, dues per oposició lliure i una mitjançant concurs de mèrits per torn de mobilitat, vacants en la plantilla de l'Ajuntament de Catarroja. [2002/S11721]
  
L'Ajuntament de Catarroja, per acord de la Comissió de Govern de data 18 d'octubre de 2002 va aprovar el següent:
  
Bases per a la provisió de quatre places d'agents de policia local del cos de policia local, categoria d'agent, una d'elles pel procediment de consolidació d'ocupació temporal, dues per oposició lliure i una per mitjà de concurs de mèrits pel torn de mobilitat, totes elles vacants en la plantilla de l'Ajuntament de Catarroja.
  
Bases de la convocatòria per a proveir en propietat quatre places de policia local, escala bàsica, categoria d'agent, una d'elles pel procediment de consolidació d'ocupació temporal, dues per oposició lliure i una per mitjà de concurs de mèrits pel torn de mobilitat; totes elles de conformitat amb el que disposen la Llei 7/1985, de 2 d'abril; el Reial Decret Legislatiu 781/1986, de 18 d'abril; el Reial Decret 896/1991, de 7 de juny; el Reial Decret 2.617/1985, de 9 de desembre; la Llei 6/1999, de 19 d'abril, de la Generalitat Valenciana; els decrets 88/2001 i 89/2001, 24 d'abril, del Govern Valencià i les altres normes d'aplicació, d'acord amb l'oferta d'ocupació pública aprovada per la Comissió de Govern el 21 de juny del 2001, corresponent a l'any 2001.
  
Primera. Objecte de la convocatòria
  
L'objecte de la present convocatòria és la provisió en propietat de quatre places d'agents de la policia local, escala d'administració especial, subescala de servicis especials, classe policia local i els seus auxiliars, enquadrades en l'escala bàsica, a les quals correspon el nivell C de titulació:
  
a) Una d'elles per mitjà del procediment de consolidació d'ocupació temporal (concurs oposició pel torn lliure), regulat en el Decret 89/2001, de 24 d'abril, del Govern Valencià, pel qual es desenrotlla la disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana. El nombre de places convocades per consolidació d'ocupació temporal correspon al nombre de llocs coberts per personal interí, categoria agent, d'este ajuntament el dia 17 de maig de 1999. Les places no cobertes pel procediment de consolidació d'ocupació s'oferiran en el torn de mobilitat.
  
b) Dues per oposició pel torn lliure.
  
c) Una altra per mitjà de concurs de mèrits pel torn de mobilitat, d'acord amb l'annex I del Decret 88/2001, de 24 d'abril, del Govern Valencià. Si la plaça oferida en el torn de mobilitat no és coberta per este procediment de selecció, incrementarà les que hagen de ser proveïdes per oposició lliure.
  
A les places convocades es podran agregar les vacants que s'hagueren produït fins a la celebració de la present convocatòria.
  
Segona. Condicions dels aspirants
  
Per a ser admesos en la realització de les proves selectives, els aspirants hauran de reunir els següents requisits en la data en què acabe el termini de presentació d'instàncies:
  
a) Tindre la nacionalitat espanyola.
  
b) Estar en possessió del títol de Batxiller Superior o equivalent o complides les condicions per a obtindre'l en la data en què finalitze el termini de presentació d'instàncies.
  
Als efectes del que disposa el Decret 89/2001, de 24 d'abril, del Govern Valencià, es considera equivalent la superació de les proves d'accés a la universitat per a majors de 25 anys.
  
c) No patir cap malaltia ni defecte físic que impedisca l'acompliment de les funcions, d'acord amb els quadres d'exclusions mèdiques que es recullen en l'annex d'estes bases, i tindre una estatura mínima d'1,65 metres, els hòmens, i 1,60 metres, les dones.
  
d) Tindre complits 18 anys i no excedir els 30. Únicament als efectes de l'edat màxima, es compensarà el límit amb els servicis prestats anteriorment en l'administració Local com a policia local o auxiliar de policia local.
  
Els aspirants que posseïsquen nomenament interí en els cossos de policia local de la Comunitat Valenciana o com a auxiliar de policia local amb anterioritat al dia 17 de maig de 1999 no els serà d'aplicació l'anterior requisit d'edat, d'acord amb el que disposa l'article 3.2 del Decret 89/2001, de 24 d'abril, del Govern Valencià.
  
e) No haver sigut separat per mitjà d'expedient disciplinari del servici de l'Estat, de les comunitats autònomes o de les entitats locals, ni estar inhabilitat per a l'exercici de les funcions públiques.
  
f) Estar en possessió dels permisos que habiliten per a la conducció de vehicles de les classes B i que permeten la conducció de motocicletes amb unes característiques de potència que no sobrepassen els 25 kW o una relació de potència/pes no superior a 0'16 kW/Kg.
  
\* Per als qui concórreguen pel procediment de consolidació d'ocupació temporal, estar com a personal interí en els cossos de policia local, categoria d'agent, amb nomenament anterior al 17 de maig de 1999.
  
\* Per a participar en el concurs de mobilitat s'hauran de reunir els següents requisits referits al dia en què finalitze el termini d'admissió de sol·licituds:
  
a) Ser funcionari de carrera de la categoria a la qual es convoca, integrat en la subescala de servicis especials, classe policia local i els seus auxiliars, de qualsevol dels municipis de la Comunitat Valenciana.
  
b) Haver estat almenys dos anys com a funcionari de carrera en el lloc de treball des del qual es concursa.
  
c) No faltar menys de cinc anys per passar a la situació de segona activitat.
  
d) No patir cap malaltia ni defecte físic que li impedisca l'exercici normal de les funcions pròpies de la seua escala i categoria, d'acord amb el barem d'exclusions mèdiques que es determine.
  
e) No trobar-se suspés, ni inhabilitat en ferm, per a l'exercici de les funcions públiques. Si es produïra la suspensió o la inhabilitació amb posterioritat a la resolució del concurs de mobilitat per un procediment iniciat amb anterioritat a la data de convocatòria del concurs, s'entendran anul·lades totes les actuacions respecte de l'aspirant.
  
f) Estar en possessió dels permisos que habiliten per a la conducció de vehicles automòbils i motocicletes destinats al servici d'urgència o emergència.
  
g) Qualsevol altre requisit que s'establisca per a la mobilitat dels funcionaris de la policia local.
  
Tercera. Presentació d'instàncies i documentació annexa
  
3.1 Les instàncies per a prendre part en la present convocatòria es dirigiran a l'Alcaldia Presidència d'este ajuntament, per mitjà del model d'instància que figura en l'annex V de les presents bases. Es facilitaran a l'Oficina Integrada d'Informació i Atenció Ciutadana o es podran obtindre per Internet en el lloc: www.catarroja.infoville.net
  
En les instàncies per a prendre part en esta convocatòria els aspirants hauran de manifestar que reunixen tots i cada un dels requisits exigits en estes bases i que es comprometen a prestar el jurament o la promesa preceptius, indicant de forma expressa si concorren pel procediment de consolidació d'ocupació temporal, pel procediment d'oposició pel torn lliure o per mitjà de concurs de mèrits pel torn de mobilitat.
  
Les instàncies es presentaran en el registre general o en la forma que determina l'article 38.4 de la Llei de Règim Jurídic de les Administracions Públiques i del Procediment Administratiu Comú, durant el termini de 20 dies hàbils, a partir de l'endemà de la publicació de l'extracte d'esta convocatòria en el Boletín Oficial del Estado.
  
3.2 Les instàncies aniran acompanyades de:
  
a) Justificant d'haver ingressat els drets d'examen, que es fixen en 12,02 euros, en el qual es farà constar el nom complet i document nacional d'identitat de la persona interessada, així com el tipus de selecció en què desitja participar. Els drets d'examen s'efectuaran bé per transferència bancària en el compte obert, a nom d'este ajuntament, de l'entitat bancària Banco de Santander-Central Hispano: 0049/1924/85/0308709935, o per mitjà de carta de pagament expedida en l'Oficina Integrada d'Informació i Atenció al Ciutadà de l'Ajuntament de Catarroja (sítia a la plaça Major).
  
Els citats drets d'examen només es tornaran als qui no siguen admesos en el procediment selectiu per falta d'algun dels requisits exigits per a prendre-hi part. A la instància caldrà adjuntar un document (fotocòpia) acreditatiu de l'ingrés dels drets d'examen.
  
No s'exigiran els drets d'examen en el cas de participar en el concurs de mèrits per mobilitat.
  
b) Els qui opten pel procediment de consolidació d'ocupació temporal hauran de presentar la documentació acreditativa dels mèrits al·legat, per mitjà d'original o de còpia compulsada. Esta documentació haurà d'acompanyar la instància, en sobre tancat que podrà ser lacrat. No es tindrà en compte cap mèrit que no s'acredite en eixe moment.
  
c) Els qui opten pel procediment de mobilitat hauran de presentar la documentació acreditativa dels mèrits al·legats per l'aspirant, per mitjà de l'original o de còpia compulsada. Esta documentació haurà d'acompanyar la instància de sol·licitud d'admissió en un sobre tancat, que podrà ser lacrat. No es tindrà en compte cap mèrit que no s'acredite en eixe moment. La documentació es tornarà als concursants pel torn de mobilitat, si no es duguera a terme, i als de promoció interna que no resulten seleccionats, una vegada siga ferma la resolució del concurs-oposició.
  
L'Ajuntament convocant proporcionarà als aspirants els temes sobre matèries específiques relacionades amb les funcions atribuïdes al lloc i amb l'entorn sociolocal previstes en l'article 6.2 del Decret 88/2001, de 24 d'abril, si escau.
  
Quarta. Admissió d'aspirants
  
Per a ser admesos en les proves selectives, només caldrà que els aspirants manifesten en les instàncies que reunixen totes i cada una de les condicions exigides en estes bases, referides a la data de finalització del termini de presentació d'instàncies, i que hagen abonat els drets d'examen.
  
Expirat el termini de presentació d'instàncies, per mitjà de resolució de l'Alcaldia, s'aprovarà la llista dels aspirants admesos i exclosos. La resolució es publicarà en el Butlletí Oficial de la Província de València, i en el tauler d'anuncis de l'Ajuntament, i es concedirà un termini de 10 dies hàbils per a reclamacions, després del qual l'Alcaldia resoldrà. Si no es formula cap reclamació, les llistes es consideraran definitives. No obstant això, els errors de fet es podran esmenar en qualsevol moment, d'ofici o a petició de la persona interessada.
  
En la resolució per la qual s'aproven les llistes definitives es determinarà el lloc, la data i l'hora de la celebració de la fase dels concursos, així com del primer exercici de l'oposició.
  
L'Alcaldia remetrà a l'Institut Valencià de la Seguretat Pública la llista de tots els aspirants que concórreguen pel procediment de consolidació d'ocupació temporal, als efectes de garantir el caràcter excepcional i per una sola vegada d'eixa convocatòria.
  
Cinquena. Tribunal qualificador
  
El tribunal que jutge les proves dels concursos de mèrits del torn de mobilitat i del procediment de consolidació d'ocupació serà el mateix que intervinga en el procés de selecció del torn lliure.
  
El tribunal qualificador estarà compost pels següents membres, tots ells amb veu i vot:
  
President: l'alcalde president de l'Ajuntament o regidor en qui delegue.
  
Secretari: el de la corporació o funcionari en qui delegue, que actuarà, a més, com a vocal.
  
Vocals:
  
- Un representant designat per la direcció general de la Generalitat Valenciana competent en matèria de policia local.
  
- Un representant designat per la direcció general de la Generalitat Valenciana competent en matèria d'administració local.
  
- El cap del cos de la policia local de la corporació convocant, o, en el seu defecte, un funcionari de la corporació d'igual o superior categoria, preferentment pertanyent al cos de la policia local.
  
- Dos representants dels treballadors nomenats per l'alcalde, a proposta de la Junta de Personal.
  
En el cas que no existisca Junta de Personal, les organitzacions sindicals més representatives a l'Ajuntament els proporcionaran, i si no n'hi ha, els proporcionaran els sindicats més representatius a la Comunitat Valenciana.
  
La designació dels membres del tribunal inclourà la dels suplents respectius, i es farà pública en el Butlletí Oficial de la Província de València, junt amb la llista d'admesos i exclosos, així com en el tauler d'anuncis de l'Ajuntament. La corporació sol·licitarà als òrgans corresponents la designació dels seus respectius representants, que s'haurà d'efectuar en el termini dels 20 dies següents al de la recepció de la sol·licitud.
  
El tribunal podrà disposar la incorporació d'assessors especialistes per a les proves psicotècniques, mèdiques i d'aptitud física.
  
Tots els vocals del tribunal hauran de posseir la mateixa titulació acadèmica o superior que l'exigida per als llocs de treball oferits, excepte els membres corporatius representants de la corporació.
  
El tribunal no es podrà constituir ni actuar sense l'assistència, com a mínim, de més de la meitat dels seus membres, titulars o suplents.
  
Els membres del tribunal podran ser recusats pels aspirants de conformitat amb el que preveuen els articles 28 i 29 de la Llei de Procediment Administratiu Comú vigent.
  
Als efectes del que disposa el Reial Decret 462/2002, de 24 de maig, sobre indemnitzacions per raó del servici en l'article 30, el tribunal que actua en esta prova selectiva tindrà la categoria segona de les recollides en l'article, tant respecte a les assistències dels membres del tribunal com dels seus assessors i col·laboradors.
  
Sisena. Inici i desenrotllament del procés selectiu
  
Els aspirants seran convocats en crida única, excepte casos de força major degudament justificats i valorats lliurement pel tribunal. La no-presentació d'un aspirant, en el moment de ser anomenat en qualsevol dels exercicis obligatoris, determinarà automàticament el decaïment del seu dret a participar en eixe exercici i en els successius, per la qual cosa quedarà exclòs del procediment selectiu.
  
L'orde d'actuació dels aspirants en els exercicis que no es puguen realitzar conjuntament serà el determinat per mitjà de sorteig previ.
  
El tribunal podrà requerir en qualsevol moment als aspirants que acrediten la seua identitat, per la qual cosa hauran d'anar proveïts del document nacional d'identitat.
  
Una vegada començades les proves no serà obligatòria la publicació dels anuncis successius de celebració dels altres exercicis en el Butlletí Oficial de la Província de València. Estos anuncis els haurà de fer públics el tribunal en el tauler d'edictes de l'Ajuntament, amb 12 hores d'antelació al començament de les proves, si es tracta del mateix exercici, o de 48, si es tracta d'un nou exercici.
  
En el cas que es concórrega per consolidació d'ocupació temporal, finalitzada i superada la fase d'oposició, a la puntuació obtinguda en esta se sumarà la resultant de la fase de concurs, d'acord amb el barem de mèrits que es recull en l'annex d'estes bases.
  
En tot cas, la puntuació màxima obtinguda en la fase de concurs no podrà ser superior al quaranta per cent del màxim que es puga obtindre en el concurs-oposició.
  
Setena. Procediment de selecció
  
Desenrotllament del procediment per al torn lliure i consolidació d'ocupació
  
Amb caràcter previ a l'inici de les proves, de manera preceptiva, tots els aspirants que concórreguen pel torn lliure i consolidació d'ocupació aportaran en la primera crida del tribunal un certificat mèdic oficial en què es faça constar expressament la seua capacitat per a concórrer a les proves físiques exigides en estes bases, així com que no es troben impedits o incapacitats per a l'accés a la funció pública.
  
La falta de presentació del dit certificat exclourà els aspirants de participar en el procés de selecció que es convoca.
  
Les proves de selecció que es convoquen constaran de les fases i dels exercicis següents:
  
7.1 Fase d'oposició
  
1. Prova de mesurament de l'estatura. De caràcter obligatori i eliminatori
  
Els aspirants hauran de tindre una estatura mínima d'1,65 m, els hòmens i 1,60 m, les dones.
  
2. Prova psicotècnica. De caràcter obligatori i eliminatori
  
Consistirà a superar els exercicis o proves psicotècniques aptitudinals i de personalitat que consten en l'annex II d'estes bases. Quedaran eximits de realitzar esta prova els aspirants que les hagen superades en convocatòries anteriors, amb una validesa d'1 any des que les realitzaren, als municipis de la Comunitat Valenciana, sempre que estiguen expressament homologades per l'Institut Valencià de Seguretat Pública.
  
La qualificació d'este exercici serà d'apte o no apte.
  
3. Proves d'aptitud física. De caràcter obligatori i eliminatori
  
Consistirà a superar proves d'aptitud física que posen de manifest la capacitat per a l'acompliment del lloc de treball i el contingut i les marques mínimes de la quals seran les següents:
  
- Escalada de corda amb presa de peus: hòmens, 4 metres; dones, 3 metres
  
- Salt d'altura: hòmens, 1'10 metres; dones, 1 metre
  
- Carrera de velocitat de 60 metres: hòmens, 10 segons; dones, 12 segons
  
- Salt de longitud amb carrera; hòmens, 4 metres; dones 3,80 metres
  
Carrera de resistència de 1.000 metres: hòmens, 4 minuts; dones, 4 minuts i 10 segons
  
- Natació, 50 metres: hòmens, 57 segons; dones, 1 minut
  
La qualificació d'este exercici serà apte o no apte, i caldrà superar, com a mínim, quatre de les proves per a ser qualificat apte.
  
4. Qüestionari. De caràcter obligatori i eliminatori
  
Consistirà a contestar correctament per escrit un qüestionari d'un mínim de 50 preguntes i d'un màxim de 75 preguntes, amb quatre respostes alternatives, una d'elles certa, en un temps màxim d'una hora i 30 minuts, sobre els temes relacionats en els grups de l'I al IV, estos dos inclusivament, del temari que es recull en l'annex III d'estes bases. Per a la correcció d'esta prova es tindran en compte, en tot cas, les respostes errònies.
  
La qualificació d'este exercici serà de 0 a 10 punts, i caldrà obtindre-hi una qualificació de 5 punts per a superar-lo.
  
5. Coneixements del valencià. De caràcter obligatori
  
Consistirà en la traducció del castellà al valencià, i viceversa, de textos administratius relacionats amb les tasques pròpies del lloc convocat, d'acord amb la normativa sobre ús del valencià de la Generalitat Valenciana. La durada d'este exercici serà de 30 minuts.
  
Este exercici es qualificarà de 0 a 4 punts i no serà eliminatori.
  
6. Reconeixement mèdic. De caràcter obligatori i eliminatori
  
Consistirà a superar un reconeixement mèdic, d'acord amb el quadre d'exclusions mèdiques que s'expressa en l'annex I d'estes bases.
  
La superació d'esta prova en les convocatòries aprovades a partir del dia 28/04/01, homologada expressament per l'Institut Valencià de Seguretat Pública, tindrà una validesa d'un any des que es va realitzar, i estaran exempts de realitzar-la aquells que, en el dit període, l'hagen superada, sempre que no es produïsquen malalties que, a juí del tribunal mèdic, justifiquen tornar-les a passar.
  
La qualificació d'este exercici serà apte o no apte.
  
7. Desenrotllament del temari. De caràcter obligatori i eliminatori
  
Consistent a desenrotllar per escrit durant un temps màxim d'una hora i trenta minuts i mínim d'una hora, dos temes elegits per l'aspirant de quatre extrets per sorteig ?un tema de cada grup dels grups del primer al quart, estos dos inclusivament- dels que componen el temari que s'inclou en l'Annex III d'estes bases. Els dits temes seran llegits en sessió pública davant del tribunal, que podrà formular les preguntes o plantejar els aclariments que jutge oportuns. Es valorarà la claredat d'idees i el coneixement dels temes exposats.
  
La qualificació d'este exercici serà de 0 a 10 punts, i per a superar l'exercici s'haurà d'obtindre un mínim de 5 punts.
  
8. Temes locals. De caràcter obligatori i no eliminatori
  
Consistirà en l'exposició per escrit d'un tema de què componen el grup quint del temari que s'inclou com a annex III d'estes bases, en un temps màxim d'1 hora i mínim de 45 minuts, valorant-se els coneixements exposats, la claredat en l'exposició, neteja, redacció i ortografia que en tot cas seran llegits, per l'aspirant, en sessió pública davant del tribunal. L'exposició escrita del tema podrà substituir-se per la realització d'una prova de preguntes amb respostes alternatives.
  
La qualificació d'este exercici serà de 0 a 5 punts.
  
La valoració dels exercicis de desenrotllament del temari s'efectuarà per mitjà de l'obtenció de la mitjana aritmètica de cada un dels membres del tribunal de selecció, i es rebutjaran, a estos efectes, totes les puntuacions màximes i mínimes quan entre elles existisca una diferència de 4 punts o més, per a la qual cosa servirà, si escau, com a punt de referència la puntuació màxima obtinguda. Eixa diferència serà de 2 punts quan es tracte de valorar els temes locals.
  
Els exercicis obligatoris que tinguen caràcter eliminatori es qualificaran de 0 a 10 punts, i seran eliminats els aspirants que no aconseguisquen una puntuació mínima de 5 punts en cada un d'ells. S'exceptua el de coneixements de valencià i de l'entorn sociolocal, que tindran caràcter obligatori però no eliminatori, i la qualificació dels quals serà la que s'establisca en les ordes de desenrotllament.
  
7.2 Fase de concurs de mèrits del procés de consolidació d'ocupació
  
Finalitzada i superada la fase d'oposició, a la puntuació obtinguda en esta se sumarà la resultant de la fase de concurs, d'acord amb el barem de mèrits, que figura en l'annex corresponent d'estes bases.
  
Els mèrits només es tindran en compte per una sola vegada en els processos de consolidació d'ocupació temporal, d'acord amb el que disposa la disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana.
  
En qualsevol cas, la màxima puntuació obtinguda en la fase de concurs no podrà ser superior al 40% del màxim que es puga obtindre en el concurs oposició.
  
7.3 Desenrotllament del procediment per al torn de mobilitat
  
La provisió de places pel torn de mobilitat, s'ajustaran al barem de mèrits de l'Annex IV d'estes bases, d'acord amb els criteris següents:
  
a) La totalitat de mèrits al·legats, i qualssevol altres dades que s'aporten, hauran d'estar referits a la data d'acabament del termini de presentació d'instàncies.
  
b) Transcorregut el termini de presentació d'instàncies, estes seran vinculants per al peticionari i les destinacions adjudicades es podran recórrer, llevat que abans de finalitzar el termini de presa de possessió s'haguera obtingut una altra destinació per convocatòria pública, cal en el qual s'haurà de comunicar tal circumstància a l'Ajuntament convocant de la plaça oferida i adjudicada.
  
c) En qualsevol moment del procés d'adjudicació es podrà demana formalment als interessats els aclariments o, si escau, la documentació addicional que s'estime necessària per a la comprovació dels mèrits, dels requisits o de les dades al·legats, així com aquells altres que es consideren necessaris per a una valoració correcta.
  
d) L'orde de prioritat per a l'adjudicació de les places convocades vindrà donat per la puntuació total obtinguda major, a la vista dels mèrits al·legats. En cas d'igualtat, es resoldrà en atenció a la puntuació obtinguda major en l'apartat de valoració de la formació i si persistix l'empat, s'atendrà a la data d'ingrés en els cossos de policia local de la Comunitat Valenciana, i s'adjudicarà el lloc al sol·licitant de més antiguitat.
  
Prèviament a la valoració dels mèrits al·legats, els aspirants hauran de superar un reconeixement psicotècnic i mèdic, d'acord amb els criteris i barems establits reglamentàriament.
  
Huit. Relació d'aprovats
  
El tribunal no podrà aprovar ni declarar que ha superat el present procediment selectiu un nombre d'aspirants superior al de places convocades, sense perjuí del que disposen els articles 6 i 7 del Reglament General d'Ingrés del Personal al Servici de l'Administració de l'Estat.
  
El tribunal formularà una proposta a la corporació dels aspirants que, havent superat el procés selectiu, i amb la presentació prèvia de la documentació exigida per les bases de la convocatòria, s'hagen d'incorporar a l'Institut Valencià de Seguretat Pública per a seguir un curs de formació teoricopràctic de caràcter selectiu.
  
Prèviament a la realització de les proves selectives pel torn lliure, s'haurà realitzat i resolt el concurs corresponent al torn de mobilitat.
  
Si algun o alguns dels aspirants aprovats renuncien a continuar el procés de selecció o en són exclosos per no tindre algun dels requisits exigits, per no presentar la documentació, o per falsedat d'esta, o per no superar el curs selectiu, s'anul·laran les actuacions respecte d'estos i el tribunal podrà proposar la inclusió en la llista d'admesos del mateix nombre que el d'exclosos per les anteriors causes, sempre que hagen superat les proves selectives i pel mateix orde que resulte d'aquelles, els quals s'incorporaran a la realització del curs selectiu en les mateixes condicions que els anteriors, sense perjuí de la responsabilitat en què si escau, pogueren haver incorregut.
  
Novena. Curs selectiu
  
Finalitzades les proves selectives, el tribunal farà pública la relació d'aspirants aprovats, si n'hi ha, per orde de puntuació aconseguida, i elevarà la dita relació a l'Alcaldia Presidència, conjuntament amb l'acta de l'última sessió.
  
Amb la presentació prèvia de la documentació exigida, els aspirants proposats pel torn lliure s'incorporaran a l'Institut Valencià de Seguretat Pública per a realitzar el primer curs teoricopràctic que se celebre, integrat per dos fases: una de formació i selecció a l'Institut Valencià de Seguretat Pública, amb una durada de 700 hores lectives, i una altra, una vegada superada l'anterior, de pràctiques al mateix Ajuntament, amb una durada de dos mesos.
  
La qualificació del curs, tant del període teoricopràctic com de les pràctiques correspondrà a l'Institut Valencià de Seguretat Pública, i la seua valoració es realitzarà en base a criteris objectius, que tindran en compte, entre altres, els extrems següents: assimilació dels coneixements impartits, responsabilitat, dedicació, actituds enfront del professorat i resta dels alumnes, i tots aquells aspectes de l'actuació de l'aspirant que siguen necessaris per a valorar la seua capacitat per a una prestació adequada de les funcions atribuïdes al lloc.
  
Durant la realització del curs teoricopràctic, els aspirants seran nomenats per l'Ajuntament convocant funcionaris en pràctiques d'este i percebran les retribucions íntegres del lloc a què aspiren.
  
Els aspirants que hagueren realitzat amb anterioritat el curs selectiu per a l'accés a la categoria convocada als municipis de la Comunitat Valenciana quedaran exempts de realitzar-lo, per mitjà de resolució del director general competent en matèria de policia, a proposta del director de l'Institut Valencià de Seguretat Pública, si no hagueren transcorregut més de quatre anys des de la data de realització i superació del curs i no se n'haguera alterat substancialment el contingut.
  
Deu. Presentació de documents
  
Els aspirants proposats pel tribunal hauran d'aportar a la corporació, en el termini de 20 dies hàbils des que es faça pública la relació d'aspirants aprovats, els documents acreditatius de les condicions de capacitat i requisits exigits en les presents bases de convocatòria:
  
- Certificat de naixement expedit pel Registre Civil corresponent o fotocòpia del document nacional d'identitat degudament compulsada.
  
- Original o fotocòpia compulsada del títol acadèmic exigible d'acord amb la corresponent convocatòria
  
- Declaració de no haver sigut separat per mitjà d'expedient disciplinari de qualsevol administració o ocupació pública, així com de no estar inhabilitat penalment per a l'exercici de funcions públiques.
  
- Fotocòpia compulsada dels permisos de conducció exigits com a requisit en la base segona.
  
Els aspirants que tingueren la condició de funcionaris de carrera quedaran exempts de justificar documentalment les condicions generals que ja hagueren acreditat per a obtindre el nomenament anterior.
  
En tot cas, hauran de presentar original o fotocòpia compulsada del nomenament com a funcionaris de carrera i el títol acadèmic exigit.
  
Els qui, en del termini indicat, i excepte cas de força major, no presentaren la documentació no podran ser nomenats funcionaris i s'invalidarà l'actuació de la persona interessada i la nul·litat subsegüent dels actes del tribunal respecte a ella, sense perjuí de la responsabilitat en què poguera haver incorregut per falsedat en la seua instància.
  
En el cas que l'aspirant siga exclòs per no presentar la documentació, o per falsedat d'esta, el tribunal podrà proposar la inclusió en la llista d'admesos del mateix nombre que el d'exclosos per les anteriors causes, sempre que hagen superat les proves selectives i pel mateix orde que el d'aquelles.
  
Onzena. Nomenament
  
\* Torn lliure i consolidació d'ocupació
  
Finalitzat el curs teoricopràctic, l'Institut Valencià de Seguretat Pública comunicarà a l'òrgan competent de la corporació local la relació dels aspirants que l'hagen superat, amb indicació de la qualificació obtinguda als efectes del nomenament com a funcionaris de carrera.
  
Igualment comunicarà la relació dels aspirants que no hagen superat el curs teoricopràctic als efectes previstos en estes bases. Els nomenaments s'hauran d'efectuar en el termini màxim de 15 dies, comptadors des de l'endemà de la comunicació de l'Institut Valencià de Seguretat Pública.
  
Si l'Institut Valencià de Seguretat Pública efectua l'anterior comunicació i no es formalitza el nomenament en el termini assenyalat en el paràgraf anterior, l'Ajuntament abonarà a l'aspirant la totalitat de les retribucions corresponents al lloc de treball a què aspira.
  
Els aspirants que no superen el curs teoricopràctic de selecció i formació es podran incorporar al curs immediatament posterior. No obstant això, cessaran com a funcionaris en pràctiques i podran ser nomenats de nou quan s'incorporen al següent curs. De no superar este segon curs, decaurà definitivament el seu dret a participar en el procés de selecció instat.
  
\* Torn de mobilitat
  
Les persones nomenades cessaran, a tots els efectes, en els llocs de treball que ocupaven i prendran possessió de la plaça obtinguda en els quinze dies següents al moment del cessament en l'Ajuntament de procedència, la qual cosa s'haurà d'efectuar en els cinc dies hàbils següents a la data de la publicació de la resolució del concurs.
  
Dotze. Incidències
  
El tribunal queda autoritzat per a resoldre els dubtes que s'hi presenten, interpretar les bases d'esta convocatòria i prendre els acords necessaris per al bon orde del procés selectiu.
  
Pel que fa al que no està previst en les presents bases, serà d'aplicació el Reial Decret Legislatiu 781/1986, de 18 d'abril; la Llei 7/1985, de 2 d'abril; el Decret 69/1986, de 2 de juny; la Llei 6/1999, de 19 d'abril, de Policies Locals i de Coordinació de Policies Locals de la Comunitat Valenciana; els decrets 88/2001 i 89/2001, de 24 d'abril, del Govern Valencià i les altres normes de desenrotllament.
  
Tretze. Recursos
  
Contra les presents bases i la corresponent convocatòria, actes que esgoten la via administrativa, es pot interposar:
  
A. Recurs de reposició, amb caràcter potestatiu, davant de l'òrgan municipal que va dictar l'acte. El termini per a interposar el dit recurs serà d'un mes, comptador des de l'endemà de la publicació de les presents bases en el Butlletí Oficial de la Província de València i en el Diari Oficial de la Generalitat Valenciana. Interposat el recurs, no es podrà interposar recurs contenciós administratiu fins que aquell siga resolt expressament o s'haja produït la seua desestimació per silenci en el transcurs d'un mes, comptador des de la data de la seua interposició sense que se n'haja notificat la resolució, cas en el qual quedarà expedita la via contenciosa administrativa.
  
B. Recurs contenciós administratiu, directament davant de la Sala Contenciosa Administrativa del Tribunal Superior de Justícia de la Comunitat Valenciana. El termini per a interposar el recurs és:
  
a) De dos mesos, comptadors des de la publicació de les presents bases en el Butlletí Oficial de la Província de València i en el Diari Oficial de la Generalitat Valenciana, si no s'ha interposat el recurs de reposició potestatiu.
  
b) De dos mesos, comptadors des del dia en què es notifique la resolució expressa del recurs de reposició.
  
c) De sis mesos, comptadors a partir del transcurs d'un mes des de la interposició del recurs de reposció sense que se n'haja notificat resolució expressa.
  
Contra les resolucions i els actes de tràmit que no posen fi a la via administrativa, quan estos últims decidisquen directament o indirectament el fons de l'assumpte, determinen la impossibilitat de continuar el procediment, produïsquen indefensió o perjuí irreparable a drets i interessos legítims, els interessats podran interposar el recurs d'alçada en el termini d'un mes davant de l'òrgan superior jeràrquic que va nomenar el tribunal.
  
Catorze. Publicació
  
Estes bases es publicaran en el Butlletí Oficial de la Província de València i en el Diari Oficial de la Generalitat Valenciana i l'anunci de la convocatòria i l'extracte de les bases en el Boletín Oficial del Estado, i el seu text íntegre es comunicarà a l'Institut Valencià de Seguretat Pública.
  
Annex I
  
Reconeixements mèdics
  
A. Torn lliure i consolidació d'ocupació
  
I. Reconeixement mèdic
  
El contingut de la prova de reconeixement mèdic, d'acord amb el que establix l'Orde de 22 de desembre de 1997, és el següent:
  
Quadre d'exclusions mèdiques
  
1. Obesitat o primesa superior al 25% del pes ideal, calculat segons la fórmula PI=0'75 (talla en cm 150) + 50, en aquells aspirants amb complexió atlètica s'acceptarà un 40% d'excés de la solució resultant d'aplicar la fórmula anterior.
  
2. Ull i visió
  
2.1 Agudesa visual sense correcció inferior als dos terços de la visió normal en els dos ulls.
  
2.2 Despreniment de retina
  
2.3 Estrabisme
  
2.4 Hemianòpsies
  
2.5 Discromatòpsies
  
2.6 Qualsevol altre procés patològic que, a juí del tribunal mèdic, dificulte de manera important l'agudesa visual.
  
3. Oïda i audició
  
3.1 Agudesa auditiva que supose una pèrdua entre 1.000 i 3.000 hertzs a 35 decibels o de 4.000 hertzs a 45 decibels.
  
4. Aparell locomotor
  
Alteracions de l'aparell locomotor que limiten o dificulten el desenrotllament del seu treball, o que es puguen agreujar, a juí del tribunal mèdic, amb l'acompliment del lloc de treball (patologia òssia d'extremitats, retraccions o limitacions funcionals de causa muscular o particular, defecte de columna vertebral i altres processos ossis, musculars i articulars).
  
5. Aparell digestiu
  
Qualsevol procés digestiu que, a juí del tribunal mèdic, dificulte l'acompliment del lloc de treball.
  
6. Aparell cardiovascular
  
Hipertensió arterial de qualsevol causa, que no ha de sobrepassar les xifres en repòs els 160 mmHg en pressió sistòlica i els 90 mmHg en pressió diastòlica; varius o insuficiència venosa perifèrica, així com qualsevol altra patologia o lesió vascular que, a juí del tribunal mèdic, puga limitar l'acompliment del lloc de treball.
  
A juí del tribunal es podrà repetir la prova quan concórreguen circumstàncies que així ho aconsellen.
  
7. Aparell respiratori
  
L'asma bronquial, la broncopatia obstructiva, el pneumotòrax espontani (en més d'una ocasió) la tuberculosi pulmonar activa i altres processos de l'aparell respiratori que dificulten el desenrotllament del seu treball.
  
8. Sistema nerviós
  
Epilèpsia, depressió, psicosi, tremolor de qualsevol causa, alcoholisme, toxicomania i altres processos patològics que dificulten el desenrotllament de la seua funció.
  
9. Pell i faneres
  
Cicatrius que produïsquen limitació funcional i altres processos que dificulten o limiten el desenrotllament de la seua funció.
  
10. Altres processos patològics.
  
Diabetis, malalties transmissibles en activitat, malalties immunològiques sistèmiques, intoxicacions cròniques, hemopaties greus i qualsevol altre procés que, a juí del tribunal mèdic, limite o incapacite per al desenrotllament del treball.
  
B. Torn de mobilitat
  
Quadre d'exclusions mèdiques.
  
1. Obesitat o primesa manifesta que dificulten o incapaciten per a l'acompliment del lloc de treball.
  
2. Ull i visió
  
2.1 Agudesa visual amb correcció o sense inferior als dos terços de la visió normal en els dos ulls.
  
2.2 Hemianòpsia completa i absoluta
  
3. Oïda i audició
  
Agudesa auditiva que supose una pèrdua entre 1.000 i 3.000 hertzs a 45 decibels o 6.000 hertzs a 45 decibels.
  
4. Aparell locomotor
  
Qualsevol patologia òssia d'extremitats que produïsquen retraccions o limitacions funcionals de causa muscular o articular.
  
5. Aparell cardiovascular
  
Hipertensió arterial mal controlada, que no ha de sobrepassar les xifres en repòs de 170 mn/hg en pressió sistòlica i 95 mn/hg en pressió diastòlica; a juí del tribunal mèdic es podrà repetir la prova quan concórreguen circumstàncies que així ho aconsellen.
  
Varius ulceroses. Tromboflebitis. Insuficiència cardíaca severa. Hipertròfia ventricular esquerra descompensada. Infart de repetició.
  
6. Aparell respiratori
  
La bronquiopatia crònica obstructiva. El pneumotòrax espontani (en més d'una ocasió).
  
7. Sistema nerviós
  
Epilèpsia, alcoholisme i toxicomania.
  
8. Pell i faneres
  
Cicatrius que produïsquen limitacions funcionals.
  
9. Altres processos patològics
  
Malalties immunològiques sistemàtiques.
  
Intoxicacions cròniques. Hemopaties greus.
  
Annex II
  
II. Proves psicotècniques
  
\* Torn lliure, consolidació d'ocupació i mobilitat
  
El contingut de les proves psicotècniques, d'acord amb el que establix l'Orde de 5 de desembre de 1994, és el següent:
  
Barem d'aplicació per al reconeixement psicotècnic
  
Descripció dels factors que cal mesurar en el procés de selecció.
  
II.1. Aptituds mentals
  
Raonament verbal. Com el seu nom indica, es tracta de la mesura de l'aptitud per a comprendre conceptes, expressats a través de la paraula. S'hi valora la capacitat per a abstraure, generalitzar i pensar de manera constructiva.
  
Constituïx un valuós índex del nivell ocupacional a què un subjecte pot aspirar, ja que en moltes tasques hi ha relació positiva entre el nivell de responsabilitat que hi ha assignat i el grau de profunditat amb què han de ser compreses les idees expressades verbalment.
  
Raonament abstracte. Intenta apreciar l'agilitat mental amb formes no verbals, ja que l'habilitat per a raonar amb paraules no és idèntica a l'habilitat per a raonar amb figures. El test de raonament abstracte no substituïx adequadament el raonament verbal, però pot servir com a element de confrontació.
  
Rapidesa i precisió perceptiva. És una anàlisi ràpida de situacions complexes, ideat per a mesurar la rapidesa de respostes en tasques de tipus perceptiu.
  
Atenció i resistència a la fatiga: és una prova que exigix una gran concentració i resistència a la monotonia. En conseqüència este instrument pot apreciar l'aptitud o capacitat per a concentrar-se en tasques la principal característica de les quals siga la rapidesa perceptiva, junt amb l'atenció continuada.
  
Agilitat mental. Capacitat per a comprendre situacions, les relacions que existixen entre elles; poder captar les estructures de les relacions i tindre un mètode sistemàtic de raonament.
  
Memòria visual. Capacitat per a recordar situacions a través del sentit de la vista.
  
II.2 Personalitat
  
Sentit de la disciplina i de l'autoritat: conformitat davant de les normes i demandes dels seus superiors. Persona que sol ser sòbria i digna de confiança, així com dominada pel sentit del deure; perseverant, responsable i organitzada.
  
Sentit de la iniciativa: persona no inhibida, disposada a intentar noves coses, pot suportar sense fatiga les vicissituds del tracte amb la gent i les situacions emocionals aclaparadores.
  
Seguretat en si mateix. Fermesa personal. Capacitat pràctica i realista. La confiança en si mateix i la seua capacitat per a tractar amb coses és madura i poc ansiosa, és flexible i segura.
  
Desenrotllament de conductes cooperatives. Capacitat d'integració en el grup. Grau en què les persones s'ajuden entre si i es mostren amables i cooperatives amb els companys. Persona adaptable, animosa, interessada pels altres. Bona col·laboradora amb el treball del grup.
  
Autocontrol dels impulsos i de les emocions: persona amb molt de control de les seues emocions i de la seua conducta en general. Acurada i oberta socialment. Evidencia el que comunament es coneix com a respecte a si mateix: té en compte la reputació social.
  
Serenitat: persona assossegada, relaxada i tranquil·la.
  
Capacitat empàtica i de maneig de la relació interpersonal: persona socialment desimbolta, no inhibida, amb bona capacitat per a aconseguir i mantindre contactes personals.
  
Neutralitat efectiva en l'exercici professional: persona responsable i organitzada, les seues metes es troben dins de la normativa social. Fa el que socialment és correcte, seguint estrictament les normes, fent el que és acceptat i idoni.
  
Capacitat d'automotivació: capacitat de sentir-se satisfet pel que fa a la seua ocupació. Grau en què una persona es preocupa per la seua activitat i s'entrega a ella.
  
II.2.1. Característiques del test aptitudinal
  
Puntuacions decils. Torn lliure i Mobilitat
  
Nivells uniformes consolidació
  
 d'ocupació
  
Raonament verbal 4 3,5
  
Raonament abstracte 3,5 3
  
Rapidesa i precisió perceptiva 4 3,5
  
Atenció i resistència a la fatiga 4 3,5
  
Agilitat mental 3,5 3
  
Memòria visual 4 3,5
  
II.2.2 Característiques de valoració actitudinal
  
Per a l'avaluació de les proves actitudinals són factors preferents a tindre en compte, d'acord amb l'orde d'importància que a continuació s'expressa, els següents:
  
1. Autocontrol
  
2. Serenitat
  
3. Capacitat empàtica i maneig de les relacions interpersonals
  
4. Sentit de la disciplina i de l'autoritat
  
5. Desenrotllament de conductes corporatives i capacitat d'integració
  
6. Seguretat i fermesa personal
  
7. Sentit de la iniciativa
  
8. Neutralitat professional
  
9. Qualssevol altres d'anàloga significació als anteriorment referenciats
  
A més, s'haurà de realitzar una anàlisi global de l'estructura de la personalitat i, en cas de detectar-se alguna anomalia significativa per al desenrotllament de la funció policial i si el tècnic i tribunal ho considere oportú abans de l'eliminació de l'opositor, les proves s'hauran de contractar per mitjà d'entrevista a càrrec del tècnic.
  
La qualificació dels exercicis psicotècnics serà apte o no apte, i l'aspirant haurà de superar, com a mínim, en el cas dels factors aptitudinals, quatre dels sis factors que cal mesurar, i en tots els casos el factor d'agilitat mental.
  
Annex III
  
Temari
  
Grup I. Dret constitucional i administratiu
  
Tema 1. La Constitució Espanyola de 1978. Estructura, contingut i principis bàsics. Reforma de la Constitució.
  
Tema 2. Organització política de l'estat espanyol. Classe i forma d'estat. Organització territorial de l'estat. La Corona: funcions constitucionals del rei. Successió i regència. El referèndum.
  
Tema 3. Les Corts Generals: les cambres. Composició, atribucions i funcionament. La funció legislativa. El poder executiu: el Govern. Relacions entre el Govern i les Corts Generals. El poder judicial. Estructura, organització i funcionament dels tribunals en el sistema espanyol.
  
Tema 4. L'organització territorial espanyola. Les comunitats autònomes. Els estatuts d'autonomia, òrgans i competències. Les administracions públiques.
  
Tema 5. Drets i deures fonamentals de la persona en la Constitució: defensa i garantia. El Tribunal Constitucional i el Defensor del Poble. La suspensió dels drets i de les llibertats.
  
Tema 6. L'Estatut d'Autonomia de la Comunitat Valenciana. La Generalitat Valenciana. Les Corts. El Govern Valencià o Consell. Les competències. L'administració de justícia.
  
Tema 7. L'administració pública. La hisenda pública i l'administració tributària. El ciutadà i l'administració.
  
Tema 8. El dret administratiu. Fonts. Normes no parlamentàries amb rang de llei. El reglament.
  
Tema 9. El procediment administratiu. Marc jurídic. Fases del procediment. L'audiència de l'interessat. Notificacions. El procediment sancionador administratiu. La revisió administrativa de l'acte administratiu. Procediments i límits de la revisió. Recursos administratius. El recurs contenciós administratiu.
  
Tema 10. La Unió Europea: institucions. L'ordenament jurídic de la Comunitat Europea. La recepció, aplicació i control del dret comunitari a Espanya.
  
Grup II. Règim local i policia
  
Tema 11. El municipi: òrgans unipersonals de govern. L'alcalde. Els tinents d'alcalde. Els regidors.
  
Tema 12. Òrgans col·legiats de govern. El ple de l'Ajuntament. La Comissió de Govern. Òrgans consultius i participatius: les comissions informatives. Les juntes de districte.
  
Tema 13. La funció pública en general i els funcionaris de les entitats locals. Organització de la funció pública local. El personal al servici de les administracions locals: concepte i classes. Drets i deures dels policies locals. Adquisició i pèrdua de la condició de funcionari.
  
Tema 14. Responsabilitat dels funcionaris. Reglament de règim disciplinari. Incoació i tramitació d'expedients.
  
Tema 15. Obligacions i competències dels ajuntaments. Les ordenances municipals: concepte i classes. Infraccions. Potestat sancionadora. Els bans d'Alcaldia.
  
Tema 16. La seguretat ciutadana. Autoritats competents. Funcions de la policia local segons la Llei Orgànica de Forces i Cossos de Seguretat. Actuacions de la policia local en col·laboració amb la resta de les forces i cossos. Policia governativa i judicial.
  
Tema 17. La policia local. Ordenament legislatiu de la policia local. Missions i objectius. Disposicions estatutàries comuns. Estructura orgànica i funcional.
  
Tema 18. El binomi policia local-ciutadà. Principis bàsics i normes d'actuació. Suports ètics. Règim disciplinari dels funcionaris de la policia local.
  
Tema 19. La legislació sobre policies locals i de coordinació de policia local de la Comunitat Valenciana. La coordinació de les policies locals. Estructura i organització de les policies locals de la Comunitat Valenciana. Règim estatutari.
  
Tema 20. L'Institut Valencià de Seguretat Pública. Regulació legal. Finalitats i funcions. La formació de les policies locals de la Comunitat Valenciana. El registre de policies locals. Sistema retributiu de policies locals de la Comunitat Valenciana. Premis i distincions.
  
Grup III. Dret penal, policia administrativa i sociologia
  
Tema 21. El codi penal. Concepte d'infracció penal: delicte i falta. Les persones responsables criminalment dels delictes i de les faltes.
  
Tema 22. L'homicidi i les seues formes. Avortament. Lesions. Lesions al fetus. Delictes contra la llibertat: detencions il·legals i segrestos; amenaces; coaccions. Les tortures i altres delictes contra la integritat moral.
  
Tema 23. Delictes contra la llibertat sexual: agressions i abusos sexuals; l'assetjament sexual; exhibicionisme i provocació sexual; delictes relatius a la prostitució. L'omissió del deure de socors. Infraccions a les disposicions de trànsit i seguretat constitutiva de delicte.
  
Tema 24. Delictes contra el patrimoni i l'orde socioeconòmic: furts, robatoris, extorsió, robatori i furt de vehicles.
  
Tema 25. Delictes contra l'administració pública: prevaricació i altres comportaments injustos; abandó de destinació; l'omissió del deure de perseguir delictes; desobediència i denegació d'auxili; infidelitat en la custòdia de documents i de la violació de secrets. Suborn, tràfic d'influències, malversació, fraus i exaccions il·legals, negociacions i activitats prohibides als funcionaris públics.
  
Tema 26. Llei Orgànica Reguladora del Procediment d'Habeas Corpus. De la denúncia i la querella. De l'exercici del dret de defensa. L'assistència d'advocat. El tractament de presos i detinguts. L'entrada i escorcoll en lloc tancat.
  
Tema 27. La policia judicial. De la comprovació del delicte i esbrinament del delinqüent. Funcions de la policia local com a policia judicial. L'atestat policial.
  
Tema 28. Policia administrativa. Protecció civil. Medi ambient. Urbanisme. Patrimoni historicoartístic. Ocupació de les vies públiques. Escolarització. Espectacles i establiments públics. Venda ambulant.
  
Tema 29. Els grups socials. Formació dels grups socials. Les masses i la seua tipologia. El procés de socialització.
  
Tema 30. La delinqüència. Models explicatius i factors. Els comportaments col·lectius. Comportament en desastres. Efectes i conseqüències dels desastres. Reacció davant de situació de desastres.
  
Grup IV. Policia de trànsit i circulació
  
Tema 31. El trànsit i la seguretat vial: concepte i objectius. L'home com a element de seguretat vial. Els conductors. Els vianants. El vehicle. Les vies.
  
Tema 32. La normativa sobre trànsit, circulació de vehicles a motor i seguretat vial: la llei de bases i el seu text articulat. Tipificació de les principals infraccions. Infraccions de trànsit que constituïxen delicte. El Codi de Circulació i els seus preceptes encara vigents.
  
Tema 33. El Reglament General de Circulació. Estructura. Principals normes de circulació.
  
Tema 34. El Reglament General de Conductors. Normes generals. Classes dels permisos de conduir i els seus requisits. Validesa. Equivalències.
  
Tema 35. Reglament General de Vehicles. Normes generals. Categories. Les seues condicions tècniques. La inspecció tècnica de vehicles. Assegurança obligatòria de responsabilitat civil. Infraccions i diligències policials.
  
Tema 36. Reglament del procediment sancionador en matèria de trànsit. Fases del procediment i contingut. Mesures cautelars: immobilització de vehicles. Retirada de vehicles de la via.
  
Tema 37. El transport. Classes de transport. Servici públic de viatgers i servici públic de mercaderies o mixt. El servici privat. Transport escolar i de menors. Transport de mercaderies perilloses.
  
Tema 38. Alcoholèmia. Legislació aplicable. Taxes d'alcoholèmia. Normes d'aplicació per a les proves reglamentàries. Infraccions i diligències policials.
  
Tema 39. Els accidents de trànsit: concepte i consideracions prèvies. Les seues causes, classes i fases. Actuacions de la policia local en accidents de trànsit; d'urgència i tecnicoadministratives.
  
Tema 40. La senyalització. Òrgans competents en matèria de trànsit i seguretat vial. El Consell Superior de Trànsit. Especial consideració de les competències municipals.
  
Grup V
  
Tema 41. La població del municipi de Catarroja. Història de la ciutat de Catarroja.
  
Tema 42. Disseny urbà del municipi de Catarroja. El guia de carrers municipal. Trànsit i circulació en les vies urbanes.
  
Tema 43. El terme municipal. Límits. Els camins rurals.
  
Tema 44. L'Ajuntament de Catarroja. Servicis municipals. Edificis Públics. Principals vies de comunicació. Transports i comunicacions.
  
Annex IV.
  
Barem de mèrits
  
\* Consolidació d'ocupació
  
D'aplicació únicament al personal que tinga la condició de funcionari interí amb anterioritat al dia 17 de maig de 1999, d'acord amb el que disposa l'article 39 de la Llei 50/1998, de 30 de desembre, de Mesures Fiscals, Administratives i d'Orde Social, junt amb la disposició transitòria quarta de la Llei 6/1999, de 19 d'abril, de la Generalitat Valenciana, de Policies Locals i de Coordinació de Policies Locals de la Comunitat Valenciana i el Decret 89/2001, de 24 d'abril, del Govern Valencià.
  
1. S'atorgaran 5 punts als aspirants que hagen obtingut el nomenament d'interins en els cossos de policia local de la Comunitat Valenciana amb anterioritat a l'entrada en vigor de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, per mitjà de la superació de proves selectives consistents, almenys, en el coneixement del temari exigit en aquell moment per a l'accés a l'escala i categoria de què procedixen. L'equivalència dels temaris l'establirà en cada supòsit el tribunal de selecció.
  
2. S'atorgaran 3 punts als aspirants que acrediten posseir una titulació superior a l'exigida per a la participació en les proves selectives de què es tracte.
  
3. Els servicis efectius prestats en el mateix cos i escala de la policia local pels funcionaris interins nomenats amb anterioritat a l'entrada en vigor de la Llei 6/1999, de 19 d'abril, de la Generalitat Valenciana, de Policies Locals i de Coordinació de les Policies Locals de la Comunitat Valenciana, es valoraran en la seua totalitat del següent mode, fins a un màxim de 15 punts:
  
6 anys complets o més: 15 punts
  
5 anys complets: 14 punts
  
4 anys complets: 12 punts
  
3 anys complets: 10 punts
  
2 anys complets: 8 punts
  
1 any complet: 6 punts
  
per cada mes complet: 0,10 punts
  
4. La realització de cursos de formació en l'Institut Valencià de Seguretat Pública es valorarà fins a un màxim de 7 punts, d'acord amb el barem següent.
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
\* Torn de mobilitat
  
Valoració de mèrits
  
1. Titulació acadèmica.
  
Fins a un màxim de 15 punts
  
Es valoraran les titulacions acadèmiques acreditades pels concursants que siguen superiors a les exigides per a accedir a l'escala i categoria a què pertanguen, d'acord amb l'escala següent:
  
- Doctor 10 punts
  
- Llicenciat o equivalent 8 punts
  
- Diplomat universitari o equivalent 7 punts
  
- Diplomat en Criminologia 7 punts
  
- Batxillerat, Formació Professional de 2n grau 5 punts
  
- Superació de la prova d'accés a la
  
- Universitat per a majors de 25 anys 5 punts
  
No es valoraran com a mèrit aquelles titulacions que figuraren com a requisit per a la provisió del lloc de treball, ni aquelles que foren imprescindibles per a la consecució d'altres de nivell superior. En la puntuació d'accés a la Universitat només se'n computarà una d'elles. La possessió del títol de Batxillerat o Formació Professional de segon grau exclourà la valoració de les proves d'accés a la Universitat per a majors de 25 anys.
  
2. Grau personal.
  
S'adjudicarà un màxim de 3 punts per la possessió d'un determinat grau personal consolidat dins de la carrera administrativa de la següent forma:
  
a) Per posseir un grau personal superior al nivell del lloc sol·licitat: 3 punts
  
b) Per posseir un grau personal igual al nivell del lloc sol·licitat: 2 punts
  
c) Per posseir un grau personal inferior al nivell del lloc sol·licitat: 1 punt
  
3. Antiguitat.
  
Fins a un màxim de 20 punts:
  
- Per cada any complet d'antiguitat en la mateixa escala i categoria de la policia local o superior: 1'50 punts
  
- Per cada any complet d'antiguitat en la categoria inferior de la policia local: 1'25 punts
  
- Per cada any complet d'antiguitat prestat en altres forces i cossos de seguretat: 0'50 punts, fins a un màxim de 10 punts
  
- Per cada any complet d'antiguitat prestat en qualsevol administració pública: 0'25 punts, fins a un màxim de 10 punts
  
4. Altres mèrits. Idiomes
  
Fins a un màxim de 15 punts
  
Coneixement de valencià acreditat amb Certificat Oficial de la Junta Qualificadora de Coneixements del Valencià:
  
- Coneixements Orals 0,75 punts
  
- Certificat de Grau Elemental 1,25 punts
  
- Certificat de Grau Mitjà 2,50 punts
  
- Certificat de Grau Superior 3,00 punts
  
Coneixement d'un o més idiomes acreditats documentalment, per mitjà de certificat expedit per la facultat o per l'escola oficial reconeguda: 3 punts per cada un. La superació dels distints cursos complets que conformen els estudis oficials de les distintes facultats o escoles oficials es valorarà a raó de 0,60 punts per curs complet.
  
5. Cursos organitzats per l'Institut Valencià de Seguretat Pública o organismes anàlegs
  
Fins a un màxim de 30 punts.
  
Per la realització de cursos organitzats per l'Institut Valencià de Seguretat Pública o homologats pel este, s'ajustarà al barem següent.
  
 Diploma Certificat Certif. aprof.
  
Nombre d'hores d'assistència d'aprofitam. excel.lent
  
De 20 a 50 h 0,5 1 2
  
De 51 a 100 h 1 2 4
  
De 101 a 150 h 2 3 6
  
De 151 a 200 h 3 4 8
  
De 201 a 250 h 4 5 10
  
Més de 250 h 5 7 14
  
Quan es tracte de cursos de durada inferior a la mínima puntuació adés dita, vindrà donada per la suma del còmput d'hores i/o assistència als cursos. En el cas d'haver impartit hores com a professor en els cursos, es puntuaran amb el barem corresponent al certificat d'aprofitament, però sense superar per este concepte el màxim de 10 punts.
  
Els cursos organitzats i impartits per l'Institut Valencià de Seguretat Pública, realitzats amb anterioritat a la data d'entrada en vigor de la Resolució de la Direcció General d'Interior de 24 de març de 1995, sobre cursos de formació impartits per l'Institut Valencià de Seguretat Pública (10 d'abril de 1995), així com els realitzats pel Ministeri d'Interior, o altres ministeris o conselleries relacionats amb la funció policial o organismes anàlegs, escoles de policia de les corporacions locals o de comunitats autònomes ambdues expressament reconegudes per l'Institut Valencià de Seguretat Pública, es valoraran, en tot cas, amb la puntuació corresponent al diploma d'assistència.
  
Els cursos bàsics de formació inicial i els cursos de capacitació no seran objecte de puntuació.
  
Els cursos de dispensa en un grau del requisit de titulació es puntuaran, si escau, com a cursos amb diploma d'assistència. No seran puntuables si ja es van tindre en compte als efectes de requisit de titulació acadèmica per a promoció interna.
  
6. Premis, distincions i condecoracions
  
Fins a un màxim de 10 punts.
  
Per estar en possessió de la Placa Col·lectiva al Mèrit Policial de la Generalitat Valenciana, 1 punt
  
Per estar en possessió de la Placa Individual al Mèrit Policial de la Generalitat Valenciana, 3 punts
  
Per estar en possessió de la Medalla al Mèrit Policial de la Generalitat Valenciana, 2 punts
  
Per ser objecte de felicitació o menció individual pel director general de la conselleria competent en matèria de policia local, 1 punt per cada una d'elles
  
Per ser objecte de felicitació o menció col·lectiva pel director general de la conselleria competent en matèria de policia local, 0,25 punts per cada una d'elles
  
Per condecoracions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,50 punts per cada u d'ells. Si la condecoració és concedida a títol col·lectiu la puntuació serà de 0,25 punts per a cada un d'ells.
  
Per premis, distincions, felicitacions o mencions concedides per altres administracions públiques com a reconeixement a la lloable, extraordinària i meritòria actuació policial a títol individual, 0,25 punts per cada un d'ells.
  
7. Altres mèrits
  
Fins a un màxim de 4 punts.
  
Es valoraran els coneixements en administració i gestió de recursos humans i informàtica, títols de socorrista aquàtic, primers auxilis, curs de submarinisme, arts marcials, defensa personal, felicitacions, així com els cursos inclosos en el Pla de Formació Contínua i altres degudament acreditats i no valorats en els anteriors apartats, tots ells lliurement valorats pel tribunal qualificador, fins a un màxim de 0,25 punts per mèrit acreditat.
  
La intervenció com a ponent en conferències i seminaris relacionats amb l'activitat policial, i reconeguts per l'Institut Valencià de Seguretat Pública es valoraran fins a un màxim de 0,50 punts.
  
Les publicacions relacionades amb l'activitat policial es valoraran fins a un màxim de 0,75 punts per cada una d'elles.
  
8. Prova i entrevista personal
  
Es realitzarà davant del tribunal qualificador i es valorarà fins a un màxim de 10 punts, amb el contingut i puntuació que s'assenyala:
  
Coneixements del terme municipal, guia de carrers, servicis, institucions, organització i administració municipal i altres de particular interés per a la població local de Catarroja, s'acreditaran per mitjà de la superació d'una prova objectiva consistent en un màxim de 50 i un mínim de 25 preguntes amb respostes alternatives. La valoració d'esta prova serà de 6 punts.
  
Entrevista personal. Es valorarà i comprovarà l'aptitud, l'eficàcia, la iniciativa i l'experiència professional del concursant en activitats anteriors, amb un màxim de 4 punts.
  
Únicament seran citats per a celebrar la prova i entrevista per mitjà de la convocatòria corresponent i amb la menció expressa de les puntuacions aconseguides aquells aspirants la puntuació dels quals sumats els mèrits amb el màxim possible de l'entrevista aconseguisquen com a mínim 20 punts.
  
9. Legislació aplicable